laion/Wikipedia-Exotic huggingface dataset:
জন হেনরি ডেভিস

জন হেনরি ডেভিস (আনু. ১৮৬৪ – ২৪ অক্টোবর ১৯২৭) একজন ধনী ব্যবসায়ী ছিলেন, যিনি ১৯০২ সালে ব্রিটিশ ফুটবল ক্লাব ম্যানচেস্টার ইউনাইটেডের মালিকানা গ্রহণ করেছিলেন, যা তখন নিউটন হিথ নামে পরিচিত ছিল। ক্লাবটি তখন দেনার ভারে জর্জরিত ছিল। জনমুখে প্রচলিত আছে যে নিউটন হিথের অধিনায়ক ও রক্ষণভাগের খেলোয়াড় হ্যারি স্ট্যাফোর্ডের কুকুর ডেভিসের দিকে দৌড় দিয়েছিল। ডেভিস কুকুরটি কিনতে চান। স্টাফোর্ড তখন ডেভিসকে বুঝিয়ে ক্লাবটি কিনতে রাজী করান। ডেভিস ক্লাবটিকে দেনার দায় থেকে বাঁচান এবং জে. আর্নেস্ট ম্যাংনাল বিলি মেরেডিথ এবং স্যান্ডি টার্নবুল এর মতো খেলোয়াড়কে দলে ভেড়ান। ডেভিস ক্লাবের নাম নিউটন হিথ থেকে পরিবর্তন করে ম্যানচেস্টার ইউনাইটেড রাখেন এবং দলের রঙ বদলে লাল সাদা পোষাকের প্রবর্তন ঘটান। Blundell (2006), p. 243. Barnes et al. (2001), p. 19 Excerpt from "The Title: The Story of the First Division" in The Guardian
তিয়ের্‌রা দেল ফুয়েগো

তিয়ের্‌রা দেল ফুয়েগো (স্পেনীয় ভাষায়: Isla Grande de Tierra del Fuego) দক্ষিণ আমেরিকার দক্ষিণ প্রান্তসীমায় অবস্থিত একটি দ্বীপপুঞ্জ। ম্যাগেলান প্রণালী এটিকে মহাদেশীয় ভূখণ্ড থেকে বিচ্ছিন্ন করেছে। এটির কিয়দংশ আর্জেন্টিনায় ও বাকি অংশ চিলিতে পড়েছে। দ্বীপগুলির পূর্বে আটলান্টিক মহাসাগর, দক্ষিণে দক্ষিণ মহাসাগর, পশ্চিমে প্রশান্ত মহাসাগর। এগুলির দক্ষিণ সীমা হর্ন অন্তরীপ নামে পরিচিত। ১৫২০ সালে পর্তুগিজ নাবিক ফের্দিনান্দ ম্যাজেলান (ফের্নাঁদু দি মাগালিয়াইশ) এই দ্বীপগুলি আবিষ্কার ও নামকরণ করেন। ১৯শ শতকে ব্রিটিশেরা এখানে অনেকগুলি অভিযান চালায়। এদের মধ্যে সবচেয়ে বিখ্যাত হল ১৮৩১ থেকে ১৮৩৬ সাল পর্যন্ত চার্লস ডারইউনের করা জরিপ, যা তিনি তার Zoology of the Voyage of HMS Beagle (১৮৪০) বইতে উল্লেখ করেন।
পাবলিক সীমিতদায় কোম্পানি

পাবলিক সীমিতদায় কোম্পানি বা পাবলিক লিমিটেড কোম্পানি (সংক্ষেপে পিএলসি) হলো একধরনের সসীম দায়বদ্ধ কোম্পানি, যারা জনগণের কাছে শেয়ার ছাড়তে পারে। যুক্তরাজ্য ও কমনওয়েলথভুক্ত দেশে এই ধরনের প্রতিষ্ঠান পাবলিক লিমিটেড কোম্পানি বা পিএলসি নামে এবং মার্কিন যুক্তরাষ্ট্রে এটি পাবলিক কোম্পানি নামে পরিচিত। পাবলিক কোম্পানি List of top 1000 PLCs
আম পন্না

আম পন্না হচ্ছে একটি ভারতীয় পানীয় যা তার তাপ-প্রতিরোধ বৈশিষ্ট্যের জন্য বিশেষভাবে পরিচিত। এটা কাঁচা আম থেকে প্রস্তুত করা হয় এবং হলুদ থেকে শুরু করে একদম হালকা সবুজ রঙের পর্যন্ত হয়ে থাকে, এবং ভারতীয় গ্রীষ্মকালীন গরমের হাত থেকে স্বস্তি দেয়ার জন্য এই সুস্বাদু এবং স্বাস্থ্যকর পানীয় পান করা হয়। বেশির ভাগ ক্ষেত্রে, পুদিনা পাতা মেশানোর জন্য এতে বাড়তি সবুজ বর্ণ পাওয়া যায়। কাঁচা আম হচ্ছে পেকটিনের একটা সমৃদ্ধ উৎস, যা পাথর তৈরি হয়ে যাওয়া থেকে ক্রমান্বয়ে হ্রাস করে দেয়। অক্সালিক, সাইট্রিক এবং মলিক অ্যাসিডের উপস্থিতির জন্য অপরিপক্ক আম টক স্বাদের হয়ে থাকে। আম পন্না, যা কাঁচা আম, চিনি এবং রকমারি মশলা ব্যবহার করে প্রস্তুত করা হয়, তা মানুষের তৃষ্ণা নিবারণ করে এবং গ্রীষ্মের গরমে অত্যধিক ঘামের ফলে সোডিয়াম ক্লোরাইড এবং লৌহের ক্ষয় হয়ে যাওয়া থেকে প্রতিরোধ করে। এই পানীয় মূলত ভারতের উত্তরাঞ্চলে প্রচলিত এবং গ্যাস্ট্রিকজনিত রোগের জন্য উপকারী মনে করা হয়।এটা ভিটামিন বি১ এবং বি২, নায়াসিন, এবং ভিটামিন সিয়ের একটা ভালো উৎসও। ভারতীয় সংস্কৃতিতে, একে রোগ প্রতিরোধকারী হিসেবে বিশ্বাস করা হয় যা যক্ষ্মা, রক্তশূন্যতা, কলেরা এবং আমাশয়-এর বিরুদ্ধে রোগ প্রতিরোধ ক্ষমতা বাড়ায়। ভারতীয় পানীয়ের তালিকা "Aam Panna Recipe"। The Times Of India। সংগ্রহের তারিখ ২৬ মে ২০১৪।  Narayanan, Vidhu (২০১০)। "Chapter 11: Circulation and Excretion in Animals"। Longman Active Science। Pearson। পৃষ্ঠা 147। আইএসবিএন 978-81-317-2841-3।
রুপার্ট মার্ডক

কিথ রুপার্ট মার্ডক (জন্ম ১১ মার্চ ১৯৩১) একজন অস্ট্রেলীয় আমেরিকান নাগরিক যিনি বহুজাতিক সংবাদ মাধ্যমের নির্বাহী কর্মকর্তা এবং নিউ ইয়র্ক ভিত্তিক নিউজ কর্পোরেশনের অধিকাংশ শেয়ারের মালিক, চেয়ারম্যান ও ব্যবস্থাপনা পরিচালক। অস্ট্রেলিয়াতে সংবাদপত্র, পত্রিকা ও টেলিভিশন কেন্দ্র স্থাপনের মাধ্যমে ব্যবসা শুরু করার পর তিনি যুক্তরাজ্য ও যুক্তরাষ্ট্রে মনোনিবেশ করেন এবং বর্তমানে বিশ্বের স্যাটেলাইট টেলিভিশন, চলচ্চিত্র, ইন্টারনেট ও অন্যান্য গণমাধ্যমের অন্যতম প্রভাবশালী ব্যক্তিতে পরিনত হন। "Rupert Murdoch files for divorce from Wendi Deng"। BBC News। ১৩ জুন ২০১৩। সংগ্রহের তারিখ ২৭ জুন ২০১৩।  "Rupert Murdoch and His Family"। International Business Times। ৯ জুলাই ২০১১। সংগ্রহের তারিখ ২৪ জুলাই ২০১১।  Walker, Andrew (৩১ জুলাই ২০০২)। "Rupert Murdoch: Bigger than Kane"। BBC। সংগ্রহের তারিখ ২৭ ডিসেম্বর ২০০৯।  "Honours"। Government of Australia। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১০। AC AD84. For service to the media, particularly the newspaper publishing industry  "Rupert Murdoch"। NNDB। ১২ জুলাই ২০০৪। সংগ্রহের তারিখ ১২ জুলাই ২০১১। Asked if there is any truth to recent press describing his newfound piety, Murdoch replies: "No. They say I'm a born again Christian and a Catholic convert and so on. I'm certainly a practising Christian, I go to church quite a bit but not every Sunday and I tend to go to Catholic church—because my wife is Catholic, I have not formally converted. And I get increasingly disenchanted with the C of E or Episcopalians as they call themselves here. But no, I'm not intensely religious as I'm sometimes described." Interviewed in 1992. Nicholas Coleridge, Paper Tigers (1993), p. 487.  "The Dirty Digger's religious odyssey"। Catholic Herald। ১৮ জুলাই ২০১২। ৬ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৩।  "Rupert Murdoch profile"। Forbes। সংগ্রহের তারিখ ডিসেম্বর ২২, ২০১৪।  Murdoch Family tree ওয়েব্যাক মেশিনে আর্কাইভকৃত ৩ জুলাই ২০১৪ তারিখে Review of Bruce Page's "The Murdoch Archipelago", by Godfrey Hodgson Killing News: Diary of a futurist
মঙ্গোল সাম্রাজ্য

মঙ্গোল সাম্রাজ্য ১২শ শতকের শুরুতে মঙ্গোল সেনাপতি চেঙ্গিস খান কর্তৃক প্রতিষ্ঠিত একটি বিশালাকার সাম্রাজ্য। ১২শ শতকের শেষে এসে প্রায় সমস্ত পূর্ব ও দক্ষিণ-পশ্চিম এশিয়া এবং মধ্য ইউরোপ পর্যন্ত এটি বিস্তৃত ছিল। এটি ইতিহাসের সর্ববৃহৎ অবিচ্ছিন্ন স্থলসাম্রাজ্য হিসাবে বিবেচিত হয়। মঙ্গোল জাতির ইতিহাস লিখিত আকারে না থাকায় তার উৎসসন্ধান সহজ নয়। তবে মঙ্গোল জাতি মৌখিকভাবে প্রজন্মান্তরে তাদের ইতিহাস সংরক্ষণ করেছে। চেঙ্গিস খানের আগে মঙ্গোলরা একক জাতি ছিল না। তারা ছিল যাযাবর এবং সম্পদ কম থাকায় তারা পার্শ্ববর্তী দেশগুলোতে ছোটখাটো হামলা করে থাকত। আধুনিক মঙ্গোলিয়ার এলাকা ইতিহাসজুড়ে বিভিন্ন চিনা সাম্রাজ্যের অধীনে ছিল।তারা প্রায় ১৫ কিলোমিটার দূরে ঘোড়ার দৌড়ের শব্দ শুনতে পায় এবং ১০ কিলোমিটার দূর পর্যন্ত দেখতে পায়। চেঙ্গিস খান মঙ্গোল সাম্রাজ্যের প্রতিষ্ঠাতা। মঙ্গোলরা তাকে জাতির জনক হিসেবে মান্য করে। তার সম্বন্ধে সবথেকে প্রামাণ্য তথ্য পাওয়া যায় “ মঙ্গোল জাতির গোপন ইতিহাস” বইতে। বইটি ১২৩০ এর দিকে রচিত হয়। চেঙ্গিস খানের আদিনাম তিমুজিন।' Secret history of Mongols' অনুসারে তিনি ছিলেন বর্তে চিনোর উত্তরপুরুষ। তার পিতার নাম ইয়েসুকাই ও মাতার নাম হয়লুন। তার পিতার গোত্র ছিল বরজিগিন ও মাতার গোত্র ছিল অলখুনুত।  বরজিগিন গোত্রই পরবর্তীতে মঙ্গোলদের রাজকীয় গোত্রে পরিণত হয়। তার জীবন শুরু থেকেই ছিল ঘটনা বহুল। এর বিবরন মঙ্গোল জাতির গোপন ইতিহাস বইতে বিস্তারিত রয়েছে। ১১৯০ সালের দিকে চেঙ্গিস খান মঙ্গোল জাতীর একমাত্র নেতা (খান) হবার সংকল্পে যুদ্ধ শুরু করেন। তার সমরকুশলতা ও উপযুক্ত নীতির কারণে তিনি সব গোত্রকেই ধ্বংস অথবা বশিভুত করতে সক্ষম হন। অনেকবার তিনি তার কাছের সহযোগীদেরও ছাড়েননি। যেমন তিনি তার সবচে কাছের বন্ধু জামুখাকেও পরাজিত করে হত্যা করেন। এভাবে তিনি মঙ্গোল জাতীর প্রধান খান হন ও চেঙ্গিস খান উপাধি গ্রহণ করেন। তার অভিষেক হয় ১২০৬ সালে। তখন থেকেই মঙ্গোল সাম্রাজ্যের শুরু ধরা হয়। মঙ্গোল জাতির বিজয় অভিযান শুরু হয় চেঙ্গিস খানের আমলেই। তিনি চীনা সাম্রাজ্যসমুহ, খওয়ারিজমার শাহ, পশ্চিম এশিয়ার তুর্কি গোত্রসমূহের বিরুদ্ধে অভিযান করেন ও জয়লাভ করেন। তার বিজয়াভিযান ইউরোপ পর্যন্ত পৌঁছেছিল। ১২২৭ সালে মৃত্যুর আগপর্যন্ত ২১ বছর তিনি ইউরোপ ও এশিয়ার বিস্তীর্ণ অংশে ধ্বংসযজ্ঞ চালান ও নিজের জাতিকে সমৃদ্ধ করেন। চেঙ্গিস খানের মৃত্যুর পরও অভিযান থেমে থাকেনি। তার উত্তরাধিকারিরা কোরিয়া থেকে পোল্যান্ড পর্যন্ত ভূভাগ নিজেদের আয়ত্তে নিয়ে আসেন। তবে ১২৬০ এর দশক থেকেই তাদের ভাঙ্গন শুরু হয় এবং ১২৯০ সালের মধ্যে এই বিশাল সাম্রাজ্য ৪ ভাগে বিভক্ত হয়ে পরে। ১২৫৯ সালে মঙ্গু খানের মৃত্যু হয়। মঙ্গোলদের উত্তরাধিকারের কোন নীতিমালা ছিল না। চেঙ্গিস খানের উত্তরাধিকারীদের যে কেউ সিংহাসন দাবি করতে পারত। ফলে পরবর্তী দুই দশকে তাদের মধ্যে অনেকগুলো গৃহযুদ্ধ হয়। ১২৯৪ সালের মধ্যে তাদের সাম্রাজ্য চারভাগে বিভক্ত হয়- ১. ইউয়ান সাম্রাজ্য ২। চাগতাই খানাত ৩. সোনালি সাম্রাজ্য, ৪। ইলখানদের এলাকা। মঙ্গল সম্রাজ্য নিয়ে নির্মিত সিনেমাসমূহঃ 1. By the will of Genghis khan(2009) 2. Mongol: The Rise Of Genghis Khan (2007) 3. Genghis khan (1965) Rein Taagepera (সেপ্টেম্বর ১৯৯৭)। "Expansion and Contraction Patterns of Large Polities: Context for Russia"। International Studies Quarterly। 41 (3): 499। জেস্টোর 2600793। ডিওআই:10.1111/0020-8833.00053।
দোরু নদী

দোরু নদী (পর্তুগিজ: Rio Douro রিউ দোরু; স্পেনীয় ভাষায়: El Duero এল দুয়েরো; লাতিন ভাষায়: Durius flumen দুরিয়ুস ফ্লুমেন') আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।
কলিঙ্গ স্টেডিয়াম

কলিঙ্গ স্টেডিয়াম (ওড়িয়া: କଳିଙ୍ଗ ଷ୍ଟାଡ଼ିଅମ) ভুবনেশ্বর, ওড়িশা, ভারতের একটি মাল্টি-পারপাস আন্তর্জাতিক ক্রীড়া কমপ্লেক্স। আন্তর্জাতিক হকি আয়োজনের উদ্দেশ্যে তৈরী করা হয়। এই মাঠে বিশ্ব হকি লীগ-এর আসর বসেছে। ওডিশার প্রত্যন্ত গ্রামাঞ্চল থেকে উঠে আসা হকি প্রতিভাদের আন্তর্জাতিক মানের সুযোগ সুবিধা দিতে এই স্টেডিয়াম গড়ে তোলার পরিকল্পনা নেয়া হয়। ভারত তৃতীয়বারের মতো এই টুর্নামেন্ট আয়োজন করে। কলিঙ্গ ল্যান্সার্স দলের ঘরের মাঠ এটি। হকির পাশাপাশি অ্যাথলেটিক্স , সাঁতার , জিমন্যাস্টিক, ভলিবল ও বাস্কেটবল স্টেডিয়াম এর চারপাশে রয়েছে। "হকিতে ওডিশার অভূত পরিকাঠামো উন্নয়ন"।
জন কার্টার (চলচ্চিত্র)

জন কার্টার (ইংরেজি: John Carter) ২০১২ সালে মুক্তিপ্রাপ্ত একটি মার্কিন কল্পবিজ্ঞান চলচ্চিত্র। এটি পরিচালনা করেছেন এন্ড্রু স্ট্যানটন। লেখক এডগার রাইস বারোজ রচিত কল্পবিজ্ঞান উপন্যাস আ প্রিন্সেস অব মার্সেস অবলম্বনে এই চলচ্চিত্রটি নির্মিত হয়েছে। চলচ্চিত্রটি মুক্তি পায় ২০১২ সালের মার্চ মাসে ফ্রান্স এবং যুক্তরাষ্ট্রে। মুক্তির পরে এটি সমালোচকদের দ্বারা মিশ্র প্রতিক্রিয়া লাভ করে। জন কার্টার চলচ্চিত্রটি এডগার রাইস বারোজ রচিত কল্পকাহিনীমূলক উপন্যাস আ প্রিন্সেস অব মার্স অবলম্বনে রচিত হয়েছে। নির্মিত চলচ্চিত্রটি মুক্তি পাওয়ার কথা ছিল ২০১২ সালের ৮ জুন, কিন্তু পরে তারিখ পরিবর্তন করে ২০১২ সালের ৯ মার্চ এর মুক্তি দেওয়া হয়। কল্পকাহিনীতে মঙ্গল গ্রহ চলচ্চিত্র প্রবেশদ্বার মার্কিন যুক্তরাষ্ট্র প্রবেশদ্বার ২০১০-এর দশক প্রবেশদ্বার John Carter- released ওয়েব্যাক মেশিনে আর্কাইভকৃত ২৫ এপ্রিল ২০১৬ তারিখে - disney.fr John Carter - British Board of Film Classification. "Disney sets 'Frankenweenie and John Carter of Mars' release dates"। ৩০ জুন ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।  "Frankenweenine and John Carter of Mars Change Release Dates"। ২৩ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।  উইকিমিডিয়া কমন্সে জন কার্টার (চলচ্চিত্র) সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে জন কার্টার (ইংরেজি) অলমুভিতে জন কার্টার (ইংরেজি) টিসিএম চলচ্চিত্র ডেটাবেজে জন কার্টার আমেরিকান ফিল্ম ইন্সটিটিউট ক্যাটালগে জন কার্টার
রয় কিন

রয় মরিস কিন (জন্ম ১০ আগস্ট, ১৯৭১, কর্ক, আয়ারল্যান্ড) একজন সাবেক পেশাদার ফুটবলার এবং বর্তমানে ইংল্যান্ডের প্রিমিয়ার লিগের ক্লাব সান্ডারল্যান্ডের ম্যানেজার, যারা ২০০৬-০৭ মৌসুমে কোকা-কোলা চ্যাম্পিয়নশিপ জিতেছে। মূলত একজন মিডফিল্ডার কিন আধুনিক বিশ্বের অন্যতম শ্রেষ্ঠ খেলোয়াড়ের স্বীকৃতি পেয়ছেন। ১৬ বছরের সফল খেলোয়াড়ি জীবনে তিনি নটিংহ্যাম ফরেস্ট এবং ম্যানচেস্টার ইউনাইটেড ক্লাবের পক্ষে খেলেছেন। তার খেলোয়াড় হিসেবে ক্যারিয়ার শেষ হয়েছে স্কটিশ দল সেল্টিকের হয়ে খেলে। তিনি আক্রমণাত্নক ধরনের খেলা খেলতে পছন্দ করেন এবং খেলায় নিজেকে শতভাগ উজাড় করে দেন ও সতীর্থদের কাছ থেকেও সেটাই আশা করেন। এই মনোভাবের কারণে তিনি ১৯৯৭ সাল থেকে ২০০৫ সালে বিদায়ের আগ পর্যন্ত ম্যানচেস্টার ইউনাইটেডের অধিনায়ক হিসেবে সফল হয়েছেন। ম্যানচেস্টারে ১২ বছরের ক্যারিয়ারে তিনি দলকে অনেক শিরোপা জিততে সাহায্য করেছেন এবং এখানেই তিনি শ্রেষ্ঠ খেলোয়াড় হিসেবে নিজেকে মেলে ধরেছেন। আন্তর্জাতিক পর্যায়ে তিনি প্রজাতন্ত্রী আয়ারল্যান্ড দলে প্রায় চোদ্দ বছর খেলেছেন যার অধিকাংশ সময়েই তিনি অধিনায়ক ছিলেন। ১৯৯৪ ফিফা বিশ্বকাপে তিনি দলের পক্ষে সবগুলো ম্যাচ খেলেছেন তবে ২০০২ ফিফা বিশ্বকাপে তাকে ম্যানেজারের সাথে বিবাদের কারণে দল থেকে বাদ দেয়া হয়। সান্ডারল্যান্ডের ম্যানেজার হিসেবে প্রথম মৌসুমেই তিনি দলকে তেইশ তম অবস্থান থেকে শীর্ষে উন্নীত করেন। তার দল একারণে ২০০৭-০৮ মৌসুমে প্রিমিয়ার লিগে খেলার সুযোগ পায়। কিনকে সান্ডারল্যান্ডের উত্থানের নায়ক হিসেবে বিবেচিত করা হয়। "Legend Keane announces retirement"। BBC Sport।  "Poll of greatest Manchester United players"। ২৯ জুন ২০০৭ তারিখে মূল থেকে আর্কাইভ করা। সংগ্রহের তারিখ ২৩ জুন ২০০৭।  "A jolt of T&T sets Sunderland dancing to promotion tune"। ১৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৩ জুন ২০০৭।  সকারবেসে রয় কিন (ইংরেজি) সকারবেসে ম্যানেজার হিসেবে Roy Keane-এর পরিসংখ্যান Career photos on BBC Online English Football Hall of Fame Profile Roy Keane leaves Manchester United Roy Keane and the Old Trafford Legacy I, Keano UK debut review Sunderland AFC Roy Keane news and info
ভেরোনা

ভেরোনা ইতালীয় উচ্চারণ: [veˈroːna] (শুনুন),(ইংরেজিঃ Verona)ইতালির ভেনেতো শহরের এদিগে নদীর উপর প্রতিষ্ঠিত একটি নগরী।এই নগরে রয়েছে প্রায় ২৬৫,০০০ জন বাসিন্দা এবং এটা ইতালির সাতটি প্রাদেশিক রাজধানীর মধ্যে অন্যতম।ভেরোনা নগরীটি ঐ অঞ্চলের অঙ্গরাজ্যের মধ্যে দ্বিতীয় বৃহৎ নগর এবং উত্তরপূর্ব ইতালির তৃতীয় বৃহত্তম নগরী।ভেরোনা নগরীতে প্রাচীন শহুরে নির্মাণ ও স্থাপনার জন্য ইউনেস্কো এই নগরীকে বিশ্ব ঐতিহ্যের স্থান হিসেবে স্বীকৃতি দিয়েছে। "Verona/Villafranca (VR)" (পিডিএফ)। Atlante climatico। Servizio Meteorologico। সংগ্রহের তারিখ ১১ ডিসেম্বর ২০১৪।  "STAZIONE 090-VERONA VILLAFRANCA: medie mensili periodo 61 - 90"। Servizio Meteorologico। সংগ্রহের তারিখ ৫ ডিসেম্বর ২০১৪।  "Verona Villafranca: Record mensili dal 1946" (Italian ভাষায়)। Servizio Meteorologico dell’Aeronautica Militare। সংগ্রহের তারিখ ১১ ডিসেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Cappelen, John; Jensen, Jens। "Italien - Verona" (পিডিএফ)। Climate Data for Selected Stations (1931-1960) (Danish ভাষায়)। Danish Meteorological Institute। পৃষ্ঠা 148। এপ্রিল ২৭, ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ৭, ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
সদাশিব শিন্দে

সদাশিব গণপতরাও সাধু শিন্দে (উচ্চারণ; জন্ম: ১৮ আগস্ট, ১৯২৩ - মৃত্যু: ২২ জুন, ১৯৫৫) বোম্বেতে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫২ সময়কালে ভারতের পক্ষে সাত টেস্টে অংশগ্রহণ করার সুযোগ ঘটে তার। ঘরোয়া প্রথম-শ্রেণীর ক্রিকেটে মহারাষ্ট্রের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন সাধু শিন্দে নামে পরিচিত সদাশিব শিন্দে। ১৯৪৩-৪৪ মৌসুমে প্রথম-শ্রেণীর ক্রিকেটে ৫/১৮৬ বোলিং পরিসংখ্যান গড়ে সকলের নজর কাড়েন। মহারাষ্ট্রের পক্ষে দীর্ঘ ৭৫.৫ ওভার বোলিং করেছিলেন তিনি। ঐ খেলায় বোম্বের বিজয় মার্চেন্ট অপরাজিত ৩৫৯* রান তুলেছিলেন। রঞ্জি ট্রফিতে মহারাষ্ট্র, বোম্বে ও বরোদরার পক্ষে প্রতিনিধিত্ব করেছেন সদাশিব শিন্দে। প্রথম-শ্রেণীর খেলায় ২৩০ উইকেট পেয়েছেন। ১৯৪৬ সালে ভারত দলের সদস্যরূপে ইংল্যান্ড গমন করেন। ঐ সফরে তিনি ৩৯ উইকেট পেয়েছিলেন। লর্ডসে একটিমাত্র টেস্টে অংশগ্রহণের সুযোগ হয় তার। শেষ উইকেট জুটিতে রুসি মোদি’র সাথে ৪৩ রান তুলেন। তবে বল হাতে খুব কমই সফলতা পেয়েছিলেন। পরবর্তী পাঁচ বছরে আর একটিমাত্র টেস্টে অংশ নিয়েছিলেন। ১৯৫১-৫২ মৌসুমে সফরকারী ইংরেজ দলের বিপক্ষে অংশ নেন। দিল্লির ফিরোজ শাহ কোটলা মাঠে অনুষ্ঠিত টেস্টে বড় ধরনের সফলতা পান। সিরিজের প্রথম টেস্টের প্রথমদিনে মধ্যাহ্নবিরতির পর তৃতীয় পরিবর্তনে বোলিংয়ের জন্য ডাক আসে তার। গুগলিতে ডন কেনিয়নের মাঝের স্ট্যাম্প উপড়ে যায়। জ্যাক রবার্টসনকে এলবিডব্লিউ করার পর ডোনাল্ড কার লেগ ব্রেক বোলিংয়ে বিভ্রান্ত হয়ে উইকেট-রক্ষক নানা জোশি’র হাতে ধরা পড়েন। এ পর্যায়ে তার বোলিং পরিসংখ্যান ছিল ৮-২-১৬-৩। চা বিরতির পর আরও তিন উইকেট লাভ করলে দিন শেষ হবার পাঁচ মিনিট পূর্বে ইংল্যান্ড ২০৩ রানে গুটিয়ে যায়। ঐ ইনিংসে সিন্ধে ৬/৯১ লাভ করেন। ভারত ইনিংসে বেশ এগিয়ে যায়। তবে শিন্দের বোলিংয়ে সাতবার সুযোগ হাতছাড়া হয়। অধিকাংশই জোশি ও অতিরিক্ত খেলোয়াড় হিসেবে মাঠে নামা দত্তরাও গায়কোয়াড় ফেলে দেন। ফলশ্রুতিতে ইংল্যান্ড দল খেলা রক্ষা করতে সমর্থ হয়। সিন্ধে রান আউটের শিকার হন। ১৯৫২ সালে ইংল্যান্ড সফরে যান। সুভাষ গুপ্তের দূর্বল বোলিংশৈলীই মূলতঃ তার অন্তর্ভূক্তির কারণ ছিল। সফরে ৩৯ উইকেট লাভ করেন। লিডসের হেডিংলি ক্রিকেট গ্রাউন্ডে পিটার মে’র উইকেটই তার সর্বশেষ শিকার ছিল। কমপক্ষে দশ ইনিংসে অংশগ্রহণকারী মাত্র দুইজন টেস্ট ক্রিকেটারের একজনরূপে নিজস্ব সর্বোচ্চ রানের তুলনায় ব্যাটিং গড়ে অতিক্রম করতে সমর্থ হন তিনি। অন্যজন হচ্ছেন পাকিস্তানি সাবেক আন্তর্জাতিক ক্রিকেটার অন্তাও ডি’সুজা। ব্যক্তিগত জীবনে বিবাহিত ছিলেন তিনি। কন্যা প্রতিভা পওয়ার বিশিষ্ট রাজনীতিবিদ ও বিসিসিআইয়ের সাবেক সভাপতি শরদ পওয়ারের পত্নী। মাত্র ৩২ বছর বয়সে টাইফয়েড রোগে আক্রান্ত হয়ে তার দেহাবসান ঘটে। Sujit Mukherjee, Playing for India, Orient Longman, 1988, pp. 217-219 Frindall, Bill (২০০৯)। Ask Bearders। BBC Books। পৃষ্ঠা 91–92। আইএসবিএন 978-1-84607-880-4।  Christopher Martin-Jenkins, The Complete Who's Who of Test Cricketers সুভাষ গুপ্তে অন্তাও ডি’সুজা ভারতীয় টেস্ট ক্রিকেটারদের তালিকা ইএসপিএনক্রিকইনফোতে সদাশিব শিন্দে (ইংরেজি) ক্রিকেটআর্কাইভে সদাশিব শিন্দে (সদস্যতা প্রয়োজনীয়) (ইংরেজি)
রসমঞ্জুরী

রসমঞ্জুরী বাংলার এক বিখ্যাত মিষ্টি। মিষ্টি প্রস্তুত করা হয় দুধ, ছানা ও ক্ষীর ও চিনির দ্বারা। মিষ্টিতে ব্যবহৃত ঘন রসের স্বাদের জন্য এই মিষ্টির নাম রসমঞ্জুরী। গাইবান্ধা জেলার ঐতিহ্যবাহী মিষ্টি এটি। দেখতে রসমালাইয়ের মতো হলেও প্রস্তুত প্রণালির কারণেই এর স্বাদ অনন্য। গাইবান্ধা শহরে কমবেশি প্রায় সব মিষ্টির দোকানেই রসমঞ্জুরী পাওয়া যায়। রমেশ ঘোষ, গাইবান্ধা মিষ্টান্ন ভান্ডার, নাড়ু মিষ্টান্ন ভান্ডার, জলযোগসহ সব দোকানেই পাওয়া যায় রসমঞ্জুরী। তবে শুরুটা রমেশ ঘোষের হাত ধরে। দোকানের স্বত্বাধিকারী এখন রমেশ ঘোষের আত্মীয় বাদল চন্দ্র ঘোষ। দোকানের সঙ্গে যুক্ত আছেন রমেশ ঘোষের স্বজনেরাই। ১৯৪৮ সালের জুন মাসে উড়িষ্যার এক কারিগরকে নিয়ে রমেশ ঘোষ শুরু করেন রসমঞ্জুরী বানানো। শুরুতে রসমঞ্জুরীগুলো লম্বা আকারের বানানো হতো। তবে সময়ের সঙ্গে সঙ্গে আকারে বদল এসেছে। এখন এটি গোল করেই বানানো হয়। রসমঞ্জুরীর বড় অংশজুড়ে থাকে দুধ ও ছানা। দুধ ঘন করে ক্ষীর বানানো হয়। এরপর ছানা আর ময়দা মিশিয়ে তৈরি হয় মিষ্টিগুলো। মিষ্টির বেশির ভাগটাই থাকে ছানা। অনেক দোকানে মেশিনে গোল গোল মিষ্টিগুলো বানানো হয়। কোনো কোনো দোকানে এগুলো হাতেও বানানো হয়। মিষ্টিগুলো এরপর চিনির রসে সেদ্ধ করা হয়। এরপর নির্দিষ্ট তাপমাত্রায় এনে রসে ভেজানো মিষ্টি, ক্ষীরে মেশানো হয়। এই ভাবে প্রস্তুত হয় রসমঞ্জুরী। খুব গরম না পড়লে ১২ থেকে ১৪ ঘণ্টা রসমঞ্জুরী ভালো থাকে। "রসমঞ্জরীর রসের জাদু"। প্রথম আলো। ১০ অক্টোবর ২০১৭। সংগ্রহের তারিখ ৩০ নভেম্বর ২০১৭।
জেআরডি টাটা স্পোর্টস কমপ্লেক্স

জেআরডি টাটা স্পোর্টস কমপ্লেক্স একটি উল্লেখযোগ্য বহুমুখী ক্রীড়াঙ্গন। এখানে ফুটবল প্রশিক্ষণ কেন্দ্র রয়েছে । ইন্ডিয়ান সুপার লীগ-এর জামশেদপুর এফসি দলের ঘরের মাঠ এটি।
নবাবপুর সড়ক

নবাবপুর সড়ক বাংলাদেশের ঢাকা শহরের পুরান ঢাকা অঞ্চলের একটি সড়ক। এটি শাঁখারিবাজার থেকে গুলিস্তান বাজার পর্যন্ত বিস্তৃত। এটি অধিকাংশ সময় মানুষ, রিক্সা ও যানবাহনাদি দ্বারা ভরপুর থাকে। এই এলাকাটি পূর্বে উমরাহ পাড়া নামে পরিচিত ছিল। মুঘল আমলে উচ্চ রাজকর্মকর্তৃগণ এখানে থাকতেন বলে এটি নবাবপুর নামে পরিচিতি পায়। পরে আনুষ্ঠানিকভাবে এর নাম পরিবর্তন করে ‘নবাবপুর’ রাখা হয়। ১৯৫২ সালে ২২শে ফেব্রুয়ারি, এই সড়কে বাংলা ভাষা আন্দোলন-এর একটি প্রতিবাদ মিছিলে পুলিশের গুলিতে শফিউর রহমান ও একজন নয় বছরের ছেলে সহ কয়েকজন প্রাণ হারায়। বাংলাদেশে যন্ত্র ও যন্ত্রাংশের সবচেয়ে বড় বাজার নবাবপুরে অবস্থিত। এখানে অনেক হোটেল ও ক্ষুদ্র ব্যবসা-বাণিজ্য চালু রয়েছে। এই সড়কের শেষে আন্টাঘরের ময়দান নামে পরিচিত বাহাদুর শাহ পার্ক অবস্থিত। এলাকাটিতে প্রচুর হিন্দুধর্মাবলম্বী লোক বাস করেন। এখানে হিন্দুদের দুটি বড় মন্দির রয়েছে- রাধাশ্যাম মন্দির এবং লক্ষ্মীনারায়ণ মন্দির। পুরান ঢাকা টমটম শাঁখারিবাজার Book, Development Fieldwork, a practical guide...page 108 ঢাকা স্মৃতি বিস্মৃতির নগরী, মুনতাসীর মামুন, পৃষ্ঠা ১৩৮ বশীর আল হেলাল (২০১২)। "ভাষা আন্দোলন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  (Al Helal 2003, পৃ. 483) Kaler kontho Newspaper Book, Bangladesh Ediz, Ingles...Page 60 Book, Bangladesh Directory...page 85 Book, Central Persecution and Repression in Bangladesh, some facts...page 37 প্রবেশদ্বার:  সড়ক ঢাকা বাংলাদেশ
বেলেঁ (ব্রাজিল)

বেলেঁ (পর্তুগিজ: Belém) (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস। বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে। ১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন। বেলেঁ পৌরসভার তথ্যদ্বার
আব্দুল গণি খান

গণি খান (পশতু: غني خان) ‎ (১৯১৪–১৯৯৬) ছিলেন একজন পাকিস্তানি পশতু ভাষার কবি, শিল্পী, লেখক, রাজনীতিবিদ এবং বিংশ শতাব্দীর দার্শনিক। তিনি খান আব্দুল গফফার খানের পুত্র ছিলেন এবং খান আব্দুল ওয়ালি খান এর বড় ভাই। খান আব্দুল গণি খান ব্রিটিশ ভারতের উত্তর-পশ্চিম সীমান্ত প্রদেশের হাথনগরে জন্মগ্রহণ করেন অথবা আজকালকার দিনে পাকিস্তানের খাইবার পাখতুনখোয়া চরসাবাদের উটমানজাই গ্রামে। তিনি লাল শার্ট নেতা খন্দকার আব্দুল গফফার খানের পুত্র এবং খান আব্দুল ওয়ালী খানের বড় ভাই ছিলেন। তার স্ত্রী রোশন একটি ফার্সি বংশোদ্ভূত পরিবার থেকে এসেছে এবং নওয়াব রুস্তম জং এর কন্যা ছিলেন। তিনি শান্তিনিকেতনে রবীন্দ্রনাথ ঠাকুরের বিশ্ববিদ্যালয়ে শিল্প একাডেমিতে অধ্যয়ন করতে গিয়েছিলেন এবং সেখানে চিত্রাঙ্কন এবং ভাস্কর্য তিনি বিশেষ জ্ঞান লাভ করেন। তিনি ইংল্যান্ড সফর করেন এবং পরবর্তীতে মার্কিন যুক্তরাষ্ট্রের সুগার টেকনোলজিতে অধ্যয়ন শুরু করেছিলেন। এরপর তিনি ভারতে ফিরে এসে ১৯৩৩ সালে তাখত ভাই চিনি কলে কাজ শুরু করেন। তার পিতার প্রভাবের কারণে তিনি ব্রিটিশ ভারতে পশতুদের পক্ষে যুক্তিযুক্ত রাজনীতিতে জড়িত ছিলেন। তিনি ১৯৪৮ সালে তিনি পাকিস্তান সরকার কর্তৃক গ্রেফতার হন, যদিও তিনি ঐল সময়ে রাজনীতি থেকে অব্যহতি নিয়েছিলেন। তিনি গ্রেফতার হওয়ার পর সারা দেশের বিভিন্ন কারাগারে ১৯৫৪ সাল পর্যন্ত কারাভোগ করেন। ওই বছরগুলিতেই তিনি তার কবিতা লেখা শুরু করেছিলেন দা পাঞ্জরে চঘার, যেটি তার জীবনের শ্রেষ্ঠ লেখা বলে মনে করা হয়। গণি খান বেশিরভাগ সময়ই সাহিত্যে অবদান রেখে পাকিস্তান সরকারের কাছ থেকে প্রশংসা লাভ করেন এবং পাশাপাশি বিভিন্ন পুরস্কার লাভ করেন (যদিও প্রায়শই অপ্রকাশিত ছিল) কিন্তু তার জীবনের বেশিরভাগ সময়ই কেটেছে পাকিস্তান সরকার কর্তৃক উপেক্ষা শিকার হয়ে। পাখতো সাহিত্য ও চিত্রশিল্পে তার অসাধারণ অবদানের জন্য পাকিস্তানের প্রেসিডেন্ট জেনারেল মুহাম্মদ জিয়া উল হক তাকে (২৩ মার্চ, ১৯৮০) তারিখে সম্মানজনক পুরস্কার সিতারা-ই-ইমতিয়াজের পুরস্কারে ভুষিত করেন। খান আবদুল গনি খান ১৯৯৬ সালের ১৫ মার্চ তারিখে মৃত্যুবরণ করেন এবং চরসাদার উতমানজাইয়ে দাফন করা হয়। তার মৃত্য পরবর্তী সময়ে খাইবার-পাখতুনখোয়া প্রদেশের সরকার তার অসাধারণ কৃতিত্বের স্বীকৃতিস্বরূপ একটি পাবলিক লাইব্রেরী নির্মাণ করে এবং তার প্রতি স্মৃতিচারনার জন্য ৮ একর (৩২,০০০ মি২) জায়গা জুড়ে একটি উদ্যান তৈরী করা হয়। উদ্যানটির নামকরণ করা হয় গনি দেরাই বা গনি এর টিলা। এই জায়গাটি তার বাড়ির খুব কাছাকাছি অবস্থিত একটি ঐতিহাসিক ঢিপি দারুল-আমান। "20th death anniversary of iconic Pashto poet Ghani Khan observed"। ৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।  Mohammad Arif Khattak: Ghani Khan – A Poet of Social Reality, আইএসবিএন ৯৭৮-৩-৬৩৯-৩২৩৯১-৭ উইকিউক্তিতে Ghani Khan সম্পর্কিত উক্তির সংকলন রয়েছে। উইকিমিডিয়া কমন্সে আব্দুল গণি খান সংক্রান্ত মিডিয়া রয়েছে। Ghani Khan - interviews, images, and poems Harappa - Audio and video interviews Ghani Khan - The Man in the Poet Ghani Khan - Poetry